

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 26.janvārī Nr.**47**

(prot.Nr.**3**, **31**.§)

**Par zemesgabala pieņemšanu dāvinājumā**

Pamatojoties uz likuma “Par pašvaldībām” 15.panta pirmās daļas 2. un 10.punktu, 21.panta pirmās daļas 17.punktu, saskaņā ar Civillikuma 1928.pantu un ievērojot likuma „Par interešu konflikta novēršanu valsts un amatpersonu darbībā” 14.panta otro daļu, kas paredz institūcijas tiesības pieņemt ziedojumu publiskām vajadzībām, ja ziedojums neietekmē lēmuma pieņemšanu attiecībā uz ziedotāju, ievērojot Daugavpils pilsētas domes 2016.gada 11.februāra lēmumu Nr.51 „Par nodomu līgumu noslēgšanu”, nodrošinot projekta “Degradēto rūpniecisko teritoriju reģenerācija Daugavpils pilsētas, Daugavpils un Ilūkstes novadu teritorijās” (Čerepovas rūpnieciskās teritorijas infrastruktūras atjaunošana) realizāciju, izbūvējot jaunas pilsētas ielas, sekmējot saimniecisko darbību un mazinot bezdarbu, ņemot vērā, ka uz SIA “Daugavpils CMK”, reģ.Nr.41503034851, juridiskā adrese: Silikātu iela 1, Daugavpils, piederošās zemes vienības ar kadastra apzīmējumu 0500 003 0007 plānots izbūvēt ielu, ievērojot ar zemesgabala īpašnieku 2016.gada 4.aprīlī noslēgto nodomu līgumu, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Pieņemt no SIA “Daugavpils CMK”, reģ.Nr.41503002466, juridiskā adrese: Silikātu iela 1, Daugavpils, bez atlīdzības, noslēdzot dāvinājuma līgumu, Daugavpils pilsētas pašvaldības īpašumā sabiedriskajām vajadzībām - ielu izbūvei, nekustamo īpašumu, kas sastāv no zemes vienības ar kadastra apzīmējumu 0500 003 0007 1346 m2 platībā.

2. Dāvinājuma rezultātā īpašuma tiesības iegūst Daugavpils pilsētas pašvaldība un lēmuma 1.punktā minētais nekustamais īpašums izmantojams pilsētas ielu izbūvei.

3. Noteikt, ka visus izdevumus par zemes vienības daļas atdalīšanu, dāvinājuma līguma sastādīšanu, nostiprinājuma lūguma noformēšanu, kā arī nodevu un izdevumus par dāvinājuma līguma ierakstīšanu zemesgrāmatā sedz Daugavpils pilsētas pašvaldība.

4. Lēmuma izpildi kontrolē Daugavpils pilsētas domes Īpašuma pārvaldīšanas departaments.

Domes priekšsēdētājs *(personiskais paraksts)*  J.Lāčplēsis